03/11/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.54967. Tungsten San Finx, S. L. Lousame

ANUNCIO DE INFORMACIÓN PÚBLICA CLAVE: DH. V15.54967 TUNGSTEN SAN FINX, S. L., de conformidade co artigo 245 do Regulamento do dominio público hidráulico, presentou un novo proxecto no expediente de solicitude de autorización para o vertido ao río Pesqueira ou rego de Rabaceiros (cunca da ría de Muros e Noia) de augas residuais industriais depuradas procedentes dunha explotación mineira de estaño e wolframio localizada no lugar das Minas de San Fins-Vilacova (T. M. Lousame) en dúas fases: Fase de explotación, cun caudal máximo de vertido de 631.836 m 3 /ano. Fase de baleirado, previa á explotación, de 494,38 días de duración, na que se verterá un caudal medio de 65 m 3 /h de augas residuais industriais de achique bombeadas (sendo o caudal máximo 114 m 3 /h e o volume total en toda a fase 771.234 m 3 ); un caudal de 10 m 3 /h de augas residuais industriais de achique conducidas por gravidade; e un caudal máximo anual de 150.036 m 3 /ano de augas residuais industriais de escorrega procedentes da zona industrial. Fase de explotación As augas pluviais externas á explotación, xeradas nas ladeiras situadas ao nordeste así como na ladeira de Pozo Nuevo, son recollidas mediante cunetas de garda que evitan o seu acceso á zona de explotación. O vertido das augas recollidas na ladeira nordeste realízase ao rego das Rabaceiras (cunca da ría de Muros e Noia) no punto de coordenadas UTM (ETRS89): X=514.365; Y=4.733.531; e a un rego innominado (ou rego Marselle) no punto de coordenadas UTM (ETRS89): X=514.010; Y=4.734.009. O vertido das augas recollidas na ladeira de Pozo Nuevo realízase a un rego innominado no punto de coordenadas UTM (ETRS89): X=514.237; Y=4.733.115. As augas residuais industriais de achique bombeadas dende a zona de Pozo Nuevo, á que tamén se derivan os fluxos procedentes das Transversais a 2.ª e a 3.ª (394.200 m 3 /ano en total), xunto coas augas residuais industriais de achique conducidas por gravidade procedentes das galerías de Castiñeiros 2, Revolta, Castiñeiros 1 e Castiñeiros 4 (87.600 m 3 /ano), son conducidas a unha balsa de decantación previa de xeometría troncopiramidal e dimensións 9 x 2 m 2 na base e 10,47 x 3,47 m 2 en superficie, cunha profundidade de 2,2 m. O efluente da balsa de decantación previa condúcese á planta de tratamento da auga de mina, deseñada para un caudal de 125 m 3 /h e constituída polos seguintes elementos: Sistema de tratamento químico por adición de sosa para a regulación de pH (entre 8-8,5) e un reactivo precipitante de metais pesados. Sistema de catro tanques de coagulación axitados dispostos en serie de 25 m 3 de volume unitario, nos que se produce a precipitación dos metais pesados. Sistema de tres filtros de area automáticos a baixa velocidade, cada un deles de 2,5 m de diámetro e 1,5 m de altura cilíndrica, de xeito que mentres un deles está en limpeza os outros dous permanecen en funcionamento. Tanque de augas filtrada de 75 m 3, no que se almacenan as augas residuais industriais depuradas, dende o cal se realizan os lavados dos filtros. As augas residuais industriais depuradas procedentes do tanque de auga filtrada vértense á canle de aproximación á balsa de decantación final, na que conflúen coas augas residuais de escorrega xeradas na zona industrial. As augas residuais de escorrega xeradas na zona industrial (150.036 m 3 /ano), canalizadas mediante cunetas e taxeas así como pola propia pendente do terreo, son recollidas na canle xeral da entulleira que finaliza na balsa de decantación final escavada no terreo, de 935 m 2 de superficie a enchido máximo e un volume de 1.977 m 3, a cal tamén recibe o efluente da planta de tratamento da auga de mina. As augas residuais industriais depuradas procedentes da balsa de decantación final vértense ao río Pesqueira ou rego das Rabaceiras (cunca da ría de Muros e Noia) no punto de coordenadas UTM (ETRS89): X=513.914; Y=4.733.928. A evacuación dende a balsa de decantación final realízase mediante tubo acodado a 90º de 150 mm de diámetro, que define a cota de enchido da balsa, a unha canle Parshall. No punto de vertido disponse dun sistema para a disipación da enerxía cinética do vertido mediante capa de grava. As augas residuais industriais xeradas no procesado do mineral conforman un circuíto pechado, polo que non se produce vertido ao dominio público. As augas residuais fecais xeradas nas instalacións son recollidas e almacenadas nun depósito estanco soterrado de 30.000 litros de capacidade, baleirado periodicamente por xestor autorizado, polo que non se realiza vertido destas augas residuais ao dominio público. Fase de baleirado, previa á explotación As augas residuais de achique bombeadas dende a zona de Pozo Nuevo, á que tamén se derivan os fluxos procedentes das Transversais a 2.ª e a 3.ª; xunto coas augas residuais industriais de achique conducidas por gravidade procedentes das galerías de Castiñeiros 2, Revolta, Castiñeiros 1 e Castiñeiros 4; son sometidas ao mesmo tratamento previsto para a fase de explotación, confluíndo na balsa de decantación final coas augas residuais de escorrega xeradas na zona industrial. O vertido realízase no mesmo punto indicado para a fase de explotación. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 28 de outubro de 2021. Xefa da Área de Vertidos - Ieltxu Carola Leguizamo